**INFRASTRUKTURÁLIS FEJLESZTÉS a TÚRKEVEI PETŐFI SÁNDOR ÁLTALÁNOS ISKOLA ÉPÜLETEIben**

**Kedvezményezett neve:** Karcagi Tankerületi Központ

**A projekt címe:** A Túrkevei Petőfi Sándor Általános Iskola épületeinek infrastrukturális fejlesztése

**projekt azonosítószáma:** EFOP-4.1.3-17-2017-00281

**A szerződött támogatás összege:** 150 000 000 ft

**A támogatás mértéke:** 100%

**A projekt tervezett befejezési dátuma:** 2019.04.30.

A projekt célja a Túrkevei Petőfi Sándor Általános Iskola Túrkeve, Petőfi tér 6. szám alatti székhelyén és Kossuth utca 33. szám alatti telephelyén lévő iskolaépületek infrastruktúra fejlesztésével növelni az intézmény eredményességét, az inkluzív oktatás tárgyi–infrastrukturális feltételeinek megteremtésén keresztül emelni az iskola által nyújtott oktatás minőségének színvonalát, minden tanulónak biztosítani a minőségi oktatáshoz, neveléshez való hozzáférést.

A fejlesztés során a Petőfi téri székhelyen 7 tanterem felújítása, valamint a csúszós lépcsőburkolatok cseréje; a Kossuth utcai telephelyen szintén 7 tanterem felújítása, valamint a lépcsőház burkolatának csúszásmentesített korszerűsítése történik meg. A székhelyen és a telephelyen is 5-5 tantermet érintően szükséges az elhasználódott oktatási bútorok cseréje. Sor kerül továbbá mindkét helyszín esetében a mindennapos testneveléshez szükséges sporteszközök beszerzésére; valamint a Kossuth utcán az egyik bejárat megszüntetésével, a szintkülönbség feltöltésével közösségi tér kialakítása is realizálódik.

A Kossuth utcai épület tetőszerkezete nagyon elhasználódott, ezért az épület födémszerkezetének felújítása, cseréje tervezett, továbbá a leromlott állapotú mellékhelyiségek teljes felújítása is megtörténik. A telephelyen akadálymentes mosdó is kialakításra kerül.

A tanulók többsége kerékpárral jár iskolába. Jelenleg mindkét épületben olyan kerékpár tároló található, amely nem felel meg a biztonsági előírásoknak, a használók igényeinek. Ennek megoldására, fedett, világítással, kamerával ellátott kerékpártároló kialakítására kerül sor. Emellett a Kossuth utcai telephelyen udvari bútorok telepítése is történik, továbbá a fejlesztések során biztosítottá válik az udvar felőli bejárat és környezetének akadálymentesítése. Fontos biztonsági szempont, hogy az iskola intézményébe be- és kilépés ellenőrzött legyen a tanulók, illetve az iskola vagyonának és biztonságának védelmében, ezért mindkét helyen szükséges a meglévő beléptető rendszer korszerűsítése, továbbfejlesztése,, kamerák beszerzésével.

A Petőfi téri székhelyen 2 tanári szoba belsejének felújítására is sor kerül a falak festése, lambériázása, burkolatok cseréje és a nyílászárók felújítása által.

Kiemelt cél olyan racionális és hatékony működést biztosító, korszerű nevelési, oktatási környezet kialakítása, amely kielégíti tanulóink, pedagógusaink, a szülők és a helyi közösség igényeit. A cél, hogy minden tanulónk számára biztosítsuk a minőségi és befogadó, hatékony nevelést biztosító infrastrukturális feltételeket ezáltal fontos lépéseket téve a tanulói létszám lemorzsolódásának megelőzése, csökkentése érdekében.